techiaith/cofnodycynulliad_en-cy huggingface dataset:
English: Yes. And what I hope is that there's a consensus among us that any discussion on funding is going to be looking at that as part of creating the picture, because things aren't transparent at present; there is money that's being misused. I was discussing recently in a school where a decision was having to be made of using that money for what it had been determined for, or lose half a job. And that was a dilemma. And the response by that governor was that the situation as it is wants to create dishonesty, with all the best intentions, in terms of securing jobs and ensuring the welfare of pupils. So, there is always that risk.
Welsh: Ydy. A beth dwi'n gobeithio ydy bod yna gonsensws yn ein mysg ni bod unrhyw drafodaeth am gyllido yn mynd i fod yn edrych ar hynna fel rhan o greu'r darlun, achos dyw e ddim yn dryloyw ar hyn o bryd; mae yna arian sy'n cael ei gamddefnyddio. Roeddwn i'n trafod gydag ysgol yn ddiweddar lle'r oedd dewis yn gorfod cael ei wneud ynglŷn â defnyddio'r arian yn benodol i'r hyn yr oedd o wedi cael ei bennu i'r ysgol i'w wneud, neu golli hanner swydd. A dyna'r ddilema. Yr ymateb gan y llywodraethwr yna ydy bod y sefyllfa fel y mae hi yn ceisio creu anonestrwydd, gyda'r bwriad gorau, o ran sicrhau swyddi a sicrhau lles y disgyblion. So, mae'r peryg yna drwy'r amser.
English: I think it's important to remind everyone that we are discussing this at a national level, but also at the local level. We have officials in every county who are aware and regularly discussing and raising these concerns. But we return again to the issue of transparency and how difficult it is to have that discussion with the consortia in terms of ensuring that that is a proper discussion and that there's an opportunity to scrutinise, to challenge and to understand their frustrations too.
Welsh: Dwi'n meddwl ei fod yn bwysig i atgoffa pawb ein bod ni'n trafod, wrth gwrs, yma ar lefel genedlaethol ond ein bod ni'n trafod ar lefel leol hefyd. Mae gennym ni swyddogion ymhob sir sydd yn trafod yn gyson, yn ymwybodol ac yn codi'r pryderon. Ond dŷn ni'n dod yn ôl eto at beth sy'n dryloyw a pha mor anodd ydy o weithiau i gael y drafodaeth yna gyda'r consortia o ran sicrhau bod hynny'n drafodaeth a bod yna gyfle i graffu, cyfle i herio a chyfle i ddeall eu rhwystredigaethau hwythau hefyd, felly.
English: I'll just say briefly, in terms of small schools, they can be isolated. We've been hearing about how difficult - many people have contacted us - attracting grants can be, for example, and all the administrative work they have on top of their workload, and that bigger schools maybe have business managers, and larger schools can attract more money. And perhaps one thing - . Some of the feedback we have had in terms of money that has been used is the business managers that have been responsible for small schools where they have benefited schools with the money that has been given over a period of time, but are conscious that that money will come to an end, and maybe the authority will invest for the forthcoming year, but that is going to disappear also. So, it's been a very successful experiment, I feel, in terms of ensuring assistance in terms of the workload, and also for making applications for particular grants.
Welsh: Yn gyflym iawn, mae ysgolion bychain yn gallu bod yn ynysig. Dŷn ni wedi bod yn clywed ynglŷn â pha mor anodd - gyda nifer yn cysylltu efo ni - ydy gwneud ceisiadau i ddenu grantiau, er enghraifft, a'r holl waith gweinyddol sydd ar ben y llwyth gwaith arferol, a bod gan ysgolion mwy efallai reolwyr busnes, mewn ysgol fwy, ac yn gallu denu mwy o arian. Ac efallai un peth sydd - . Peth adborth dŷn ni wedi'i gael o ran arian sydd wedi cael ei ddefnyddio ydy'r rheolwyr busnes sydd wedi bod yn gyfrifol am ysgolion bychain, lle maen nhw wedi elwa ysgolion efo'r arian sydd wedi bod dros gyfnod, ond, wrth gwrs, yn ymwybodol bod yr arian yn dod i ben, a bod yr awdurdod efallai yn buddsoddi rhywfaint ar gyfer y flwyddyn i ddod, ond bod hwnna'n mynd i ddiflannu hefyd. Ond mae wedi bod yn arbrawf llwyddiannus iawn, dwi'n teimlo, o ran sicrhau cymorth o ran llwyth gwaith, ond hefyd ynglŷn â gwneud ceisiadau am grantiau penodol.
English: And having been requested to contribute more quickly, I've now been asked to speak more slowly. [ Laughter. ] I do want to discuss now the frustrations. What is frustrating is that that has created a problem in terms of scrutiny, a problem in terms of accountability and a problem of consistency, not only between the four consortia, but also within the consortia too, and that has been hugely frustrating and has created conflict. I think we've used too much of our energy in certain circumstances discussing issues of salaries, which aren't perhaps part of the remit, and haven't spent enough time on ensuring better standards for pupils. And the way to do that is by securing the best possible support for our schools and for our members.
Welsh: Ac ar ôl cael cais i siarad yn gyflym, dyma fi'n cael siars i siarad yn arafach. [ Chwerthin. ] Felly, dwi am drafod yr hyn sydd yn rhwystredigaeth. Yr hyn sy'n rhwystredig ydy bod hwnna wedi creu problem ynglŷn â chraffu, problem ynglŷn ag atebolrwydd a phroblem o ran cysondeb, nid yn unig rhwng y pedwar consortiwm, ond o fewn y consortia hefyd, ac mae hwnna wedi bod yn rhwystredig iawn ac wedi creu gwrthdaro. Dwi'n meddwl ein bod ni wedi defnyddio gormod o'n hegni mewn rhai sefyllfaoedd yn trafod materion cyflogau, sydd ddim yn rhan o'r cylch gorchwyl, a dim digon ynglŷn â sut mae sicrhau safonau i ddisgyblion. A'r ffordd i wneud hynny ydy trwy sicrhau'r gefnogaeth orau un i'r ysgolion ac i'n haelodau.
English: And I think that we've used the word throughout this session, the three of us when discussing around the table - 'transparency'. We must have that, because currently there's so much fog about the relationship and also about the objectives. I don't doubt that every teacher in every part of Wales on that level wants the best for education in Wales, but we have to be completely clear that there's a clear picture. It's only by having a clear picture that we can do the challenging and the scrutiny, and ensure that we have value for money.
Welsh: A dwi'n meddwl ein bod ni wedi defnyddio'r gair trwy gydol y sesiwn yma, y tri ohonom ni wrth drafod rownd y bwrdd - 'tryloywder'. Mae'n rhaid inni gael hwnna, achos ar y funud mae yna gymaint o niwl am y berthynas a hefyd ynglŷn â'r amcanion. Dwi ddim yn amau nad ydy addysgwyr ymhob cwr o Gymru sydd ar y lefel yna yn dymuno'r gorau i addysg yng Nghymru, ond o ddymuno mae'n rhaid i ni fod yn gwbl glir bod y darlun yn gwbl glir. Dim ond wrth gael y darlun yn glir y gallwn ni wneud y craffu a'r herio, a sicrhau ein bod ni yn cael gwerth am arian.
English: Geraint Jones, Pembrokeshire Coast National Park Authority
Welsh: Geraint Jones, Awdurdod Parc Cenedlaethol Arfordir Penfro.
English: I'm going to speak in Welsh. We think that the legislation is acceptable enough to meet the challenge of biodiversity, but some of the will is perhaps missing. There are issues, I think, on the periphery that need to be considered, such as how tenancy will cope with new agri-environment schemes. Also, with common land grazers, if we're talking about public goods, things such as carbon, for example, are often sequestered in the ground rather than on the surface, so grazers only have rights relating to the grasses, but no rights relating to the soil. There are other issues, so if you look at the current use, for example, when trees are taken from peat land it's a requirement to replant that peat land with trees. Perhaps, considering the challenge ahead of us with climate change, it is time to change the guidelines on that.
Welsh: Dwi am siarad yn y Gymraeg. Dŷn ni'n meddwl bod y ddeddfwriaeth yn ddigon derbyniol i ymateb i her bioamrywiaeth, ond hwyrach mai ychydig bach o'r ewyllys sydd ar goll. Mae yna faterion, dwi'n meddwl, ar y cyrion sydd eisiau rhoi ystyriaeth iddyn nhw, pethau fel sut mae tenantiaeth yn mynd i allu ymdopi efo cynlluniau amaeth-amgylcheddol newydd. Hefyd, efo porwyr tir comin, os ydyn ni'n sôn am nwyddau cyhoeddus, pethau megis carbon, mae'r rheini fel arfer yn y pridd a dim yn y glaswellt, felly mae'r porwyr ond efo hawl efo'r glaswellt, a dim hawliau dros y pridd. Ac mae yna faterion eraill fel sut mae defnydd presennol yn cael ei ddefnyddio, er enghraifft, pan fo coed yn cael eu tynnu oddi ar fawndir, mae'n ofynnol i ailblannu'r mawndir efo coed. Hwyrach, o ystyried yr her sydd o'n blaenau ni efo newid hinsawdd, ei bod hi'n amser inni newid y canllawiau efo hynny.
English: I would support what Emyr has said. I think there are some legislative regulations that need to be looked at. I'm thinking specifically about the regulations regarding the burning of heather and gorse. There is a need to amend and update those regulations. Certainly, in the light of the increasing dangers of wildfires in rural areas, there is a need for regulations that are fit for purpose. But, essentially, I would support what Emyr is saying. The legislation is in its place - future generations and the Environment (Wales) Act 2016 - but there is an need for that will to implement it, and also the resources to allow that to happen.
Welsh: Byddwn i'n ategu'r hyn mae Emyr wedi ei ddweud. Rwy'n credu bod yna rai rheoliadau deddfwriaethol sydd eisiau edrych arnyn nhw. Rwy'n meddwl yn benodol am y rheoliadau llosgi grug ac eithin. Mae angen diwygio a diweddaru'r rheoliadau hynny. Yn sicr, yn wyneb y peryglon cynyddol o danau gwylltion yng nghefn gwlad, mae angen rheoliadau sy'n ffit i bwrpas. Ond, yn sylfaenol, fe fyddwn i'n ategu'r hyn mae Emyr yn ddweud. Mae'r ddeddfwriaeth yn ei lle - cenedlaethau'r dyfodol, Deddf yr Amgylchedd (Cymru) 2016 - ond mae angen yr ewyllys i weithredu, a hefyd yr adnoddau i ganiatáu i hynny ddigwydd.
English: There are seven area statements across Wales, and I think that Wales has a bit of an advantage with the fact that we have three national parks and five areas of outstanding natural beauty, and they all have their own management plans. So, that is an additional tool that we have in Wales to give better focus to public goods. Those units take the evidence from the state of nature, from what is in the area statements, and give a vision to those public goods. So, I think we are less concerned in the national parks about this delay in the area statements, because we have these management plans.
Welsh: Mae yna saith datganiad ardal ar draws Cymru. Dwi'n meddwl bod gan Gymru ychydig bach o fantais yn y ffaith bod gennym ni dri pharc cenedlaethol a phum ardal o harddwch naturiol eithriadol, ac mae'r rheina i gyd efo cynllun rheolaeth eu hunain. Felly, mae hwnna yn arf ychwanegol sydd gennym ni yng Nghymru i roi gwell ffocws i nwyddau cyhoeddus. Mae'r unedau yna yn cymryd y dystiolaeth o gyflwr natur, o beth sydd yn y datganiadau ardal, ac yn rhoi gweledigaeth i'r nwyddau cyhoeddus yna. So, dwi'n meddwl ein bod ni'n llai pryderus yn y parciau cenedlaethol am yr oedi yma yn y datganiadau ardal, oherwydd bod gennym ni gynlluniau rheolaeth.
English: I think perhaps that those management schemes provide a way forward for the area statements in terms of operating on a practical level.
Welsh: Rwy'n credu efallai fod y cynlluniau rheolaeth yna yn cynnig ffordd ymlaen i'r datganiadau ardal yna o ran gweithredu yn ymarferol.
English: The other thing that's needed, of course, is resources, and public money is getting scarcer. While we all want to see the realisation of positive results in terms of biodiversity, one of the elements that is driving this movement towards paying for public services or ecosystem services is the public purse being constricted. So, there's a need to pull money from other sectors - from the private sector for example, and so forth. I know, obviously, that Dŵr Cymru is on the panel, so we can hear what you're saying about this. But we've been talking about this for years, and it just hasn't happened to the extent that one would have hoped. So, how are we going to be able to leverage this additional funding - from the private sector, for example - in order to contribute towards the outcomes that we want to see?
Welsh: Y peth arall sydd angen, wrth gwrs, yw adnoddau, ac mae pres cyhoeddus yn mynd yn brinnach. Tra ein bod ni i gyd eisiau gweld gwireddu canlyniadau cadarnhaol o ran bioamrywiaeth wrth gwrs, un o'r elfennau sy'n gyrru'r symudiad yma tuag at dalu am wasanaethau cyhoeddus neu wasanaethau ecosystemaidd yw crebachu'r pwrs cyhoeddus. Felly, mae angen tynnu arian o ffynonellau eraill - o'r sector breifat, er enghraifft, ac yn y blaen. Nawr, ie, rwy'n gwybod, yn amlwg mae Dŵr Cymru ar y panel, felly fe gawn ni glywed beth sydd gyda chi i ddweud am hyn. Ond, wrth gwrs, rŷm ni wedi bod yn sôn am hyn ers blynyddoedd, a dyw e jest ddim wedi digwydd i'r graddau y byddai rhywun wedi gobeithio. Felly, sut ŷm ni'n mynd i allu 'leverage-o' yr arian ychwanegol yma - oddi wrth y sector breifat, er enghraifft - er mwyn cyfrannu tuag at y canlyniadau rŷm ni eisiau eu gweld?
English: I think there are two elements, to be honest. That is, ensuring that the resources that are available are spent in the most effective and efficient way is vital. I would argue strongly that a strong infrastructure of expertise is needed to assist farmers, to ensure that they can take advantage of the best resources that are available to them - very simply, the support as well as the subsidy. But, on the other hand, I do think that there are opportunities through this principle of payments for ecosystem services, especially maybe in looking at this water element. We have a project in the pipeline in Pembrokeshire, BRICs, Building Resilience In Catchments, which aims to create a market for - 'nutrient marketing' is the term that's used, within the Daugleddau area. And in Poole in Dorset, for example, there are good examples where an effective market can be created between landowners and industry, to create this kind of trading that would contribute substantially and create a kind of win-win system, if you will.
Welsh: Dwi'n credu bod yna ddwy elfen, a dweud y gwir. Hynny yw, mae sicrhau bod yr adnoddau sydd ar gael yn cael eu gwario yn y modd mwyaf effeithlon ac effeithiol yn hollbwysig. Byddwn i'n dadlau'n gryf fod angen isadeiledd cadarn o arbenigedd i fod o gymorth i amaethwyr i sicrhau eu bod nhw'n gallu manteisio ar y gorau o'r adnoddau sydd ar gael iddyn nhw - hynny yw, yn syml iawn, y cymorth yn ogystal â chymhorthdal. Ond, ar y llaw arall wedyn, dwi'n credu bod yna gyfleodd drwy'r egwyddor o daliadau am wasanaethau ecosystem, yn enwedig efallai o edrych ar yr elfen ddŵr. Mae gennym ni brosiect ar y gweill yn sir Benfro, sef BRICs, Building Resilience In Catchments, sy'n anelu i greu marchnad am - wel, 'nutrient marketing' yw'r term sy'n cael ei ddefnyddio, o fewn ardal y Daugleddau. Ac mae rhai enghreifftiau da yn ardal Poole yn swydd Dorset, lle mae modd creu marchnad effeithiol rhwng perchnogion tir a diwydiant, a chreu'r masnachu yma a fyddai'n cyfrannu yn sylweddol ac yn creu rhyw fath o system win-win, os mynnwch chi.
English: But are we going to reach the level of investment that's required through a voluntary approach such as that, or do you think we have to create stronger rules, for example, through the planning system or something that brings that leverage in, rather than depending on companies? I'm just thinking of insurance companies, for example, which we've referred to. Quite often, it's the public purse that invests in flood prevention systems, but that creates profits for insurance companies. Shouldn't there be a requirement that they contribute to things such as those? I know that Dŵr Cymru does a lot of this work already, but I would just like to hear where you see this balance between a voluntary approach and a more regulatory approach.
Welsh: Ond ydyn ni'n mynd i gyrraedd y lefel o fuddsoddiad rŷm ni ei angen drwy ryw approach gwirfoddol fel yna, neu ydych chi'n credu bod yn rhaid i ni greu rheolau cryfach, er enghraifft, drwy'r system gynllunio neu rywbeth sydd yn gorfodi bach o'r leverage yna, yn hytrach na jest dibynnu ar gwmni? Achos, dwi jest yn meddwl am gwmnïau yswiriant, er enghraifft, sy'n cael eu cyfeirio atyn nhw. Hynny yw, y pwrs cyhoeddus, yn aml iawn, sy'n buddsoddi mewn mesurau atal llifogydd, ond wrth gwrs, mae hwnna'n creu elw i gwmnïau yswiriant. Oni ddylai fod yna reidrwydd fod y rheini yn cyfrannu i bethau fel yna? Rwy'n gwybod bod Dŵr Cymru yn gwneud tipyn o'r gwaith yma yn barod, ond byddwn i jest yn lico clywed lle ŷch chi'n gweld y cydbwysedd yma rhwng rhyw approach gwirfoddol ac approach mwy rheoleiddiol, efallai.
English: I think it's true to say that the voluntary effort hasn't been successful so far, so perhaps we need to look at regulation. We have done a piece of work with Welsh Government on seeing how we can develop the carbon market in Wales. The truth is that we don't have the expertise to try to start discussing with these big companies in Wales. You need people from this commercial background to do that work on behalf of landowners and farmers. Also, I think the truth is that if we look to move to a carbon market specifically in the highlands of Wales, we won't be able to compete with the large areas in Scotland, because our carbon areas are quite bitty. Even though they're large locally, they're small at a British level and world level. So, there's that. As Geraint has said, I think it's important, possibly, for you as Members to protect, first of all, the resources that are there already. Because, if we are willing to take a 20 or 25-year approach to the environment, then perhaps the money that we have could make a big difference. So, we need not feel that we're at a loss there. Tax: we have, locally in Snowdonia, tried things such as a visitor tax on a voluntary basis, but the truth is that the level of contributions that comes back is very small. I'm sure that we, as national parks and areas of outstanding natural beauty, could make good use of something like a tourism tax to support the environment.
Welsh: Dwi'n meddwl ei bod hi'n wir i ddweud dydy'r ymdrech wirfoddol ddim wedi llwyddo hyd yn hyn, so hwyrach bod yn rhaid sbïo ar reoleiddio. Mi ydym ni wedi gwneud darn o waith efo Llywodraeth Cymru ar weld sut dŷn ni'n gallu datblygu'r farchnad garbon yng Nghymru. Y gwirionedd ydy, does gennym ni ddim mo'r arbenigedd i fynd i ddechrau trafod efo'r cwmnïau mawr yma yng Nghymru. Mae'n rhaid i chi gael pobl o'r cefndir masnachol yma i wneud y gwaith yna ar ran tirfeddianwyr a ffermwyr. Hefyd, dwi'n meddwl mai'r gwirionedd ydy, os dŷn ni'n mynd i farchnad garbon yn benodol yn yr ucheldir yng Nghymru, fyddwn ni'n methu â chystadlu efo'r ardaloedd mawr yn yr Alban, achos mae'n rhannau carbon ni wedi cael eu darnio bach yn fach. Er eu bod nhw'n fawr yn lleol, maen nhw'n fach ar lefel Prydain a'r byd. Felly, mae hwnna. Fel mae Geraint wedi dweud, dwi'n meddwl ei bod hi'n bwysig, hwyrach, ar eich rhan chi fel Aelodau yn y fan yma, yn gyntaf, i warchod yr adnoddau sydd yna yn barod. Achos, os dŷn ni'n fodlon i gymryd agwedd 20 mlynedd neu 25 mlynedd i'r amgylchedd, hwyrach bod yr arian sydd gennym ni yn gallu gwneud gwahaniaeth mawr. So, bydd yn rhaid i ni beidio â bod yn teimlo ein bod ni ar golled yn y fanno. Treth: mi ydym ni wedi trio, yn lleol yn Eryri, pethau fel treth ymwelwyr yn wirfoddol, ond y gwirionedd ydy bod y lefel o gyfraniadau sy'n dod yn ôl yn fach iawn. Dwi'n siŵr y buasem ni, fel parciau cenedlaethol ac ardaloedd o harddwch, yn gallu gwneud defnydd da o rywbeth fel treth twristiaeth i gefnogi'r amgylchedd.
English: I think it's important to acknowledge what's happened in the past, because there's a risk that we will incur more costs in the long term if we don't maintain the investment that has happened. Examples of that could be an increase in the risk of upland fires, if we just let land go. We know that, with climate change and the loss of grazing in the uplands, especially in Snowdonia, things like Rhododendron ponticum, for example, will increase, and the costs for removing that will be huge. And also - the third point has gone, but it may well come back to me. But, I think that, in terms of public goods, we as a national park do think that the national parks themselves are a public good as well. So, we need investment in that public good, for the benefit of the economy, for tourism, for example, if that's just one justification.
Welsh: Dwi'n meddwl ei fod o'n bwysig i gydnabod beth sydd wedi digwydd yn y gorffennol, achos mae yna beryg inni fynd i fwy o gostau yn y tymor hir os dŷn ni ddim yn cynnal y buddsoddiad sydd wedi digwydd. Esiamplau o'r rheini fuasai'n gallu bod fel cynyddu'r risg o danau yn yr ucheldir, os ydyn ni jest yn gadael i dir fynd. Dŷn ni'n gwybod efo newid hinsawdd a cholli pori yn yr ucheldir, yn enwedig yn Eryri, bydd pethau fel Rhododendron ponticum yn cynyddu, a bydd costau enfawr i gael gwared o hynny. A hefyd - mae'r trydydd pwynt wedi mynd, ond hwyrach y daw yn ôl mewn munud. Ond, dwi'n meddwl y pwynt o ran y public goods ydy ein bod ni fel parc cenedlaethol yn meddwl bod y parciau cenedlaethol eu hunain yn public good hefyd. Felly, mae yna angen buddsoddiad yn y public good yna, er mwyn budd yr economi, twristiaeth, os ydy hynny'n ddim ond un cyfiawnhad, felly.
English: I think that that point about maintaining public investment that has already been made is vital, and it's not a matter of rewarding work that has been done in the past, but acknowledging and maintaining that investment for the future and, hopefully, increasing its efficiency. So, I would echo what Emyr is saying, but I would certainly emphasise that. As well as an element of innovation and taking this scheme to new ground and beyond, it is vital to look after and maintain the investments that have already happened.
Welsh: Dwi'n credu bod y pwynt yna am gynnal buddsoddiad cyhoeddus sydd wedi'i wneud yn barod yn hollbwysig, ac nid mater o wobrwyo am waith yn y gorffennol yw e, ond cydnabod a chynnal y buddsoddiad yna at y dyfodol a, gobeithio, cynyddu ei effeithlonrwydd e. Felly, byddwn i'n ategu'r hyn y mae Emyr yn ei ddweud, ond yn sicr yn pwysleisio hynny. Yn ogystal ag elfen o newydd-deb a mynd â'r cynllun i diroedd newydd ac ymhellach, mae yn hollbwysig gwarchod a chynnal y buddsoddiadau sydd eisoes wedi digwydd.
English: May I? I've just remembered the point that I'd forgotten, which is skills. We have some species in Snowdonia, and the coast of Pembrokeshire is an excellent example, where it has taken years to get these skills in for the farmers to look after, for example, different birds, such as the yellowhammer, a small bird on the Snowdonia coastline, and the chough. The farmers know what to do with these various birds under this system. So, we need to maintain those skills, or we'll have to come back in a decade to relearn them and we'll have lost opportunities.
Welsh: Gaf i? Dwi wedi cofio'r pwynt yr oeddwn i wedi ei anghofio fo, sef sgiliau. Mae gennym ni rai rhywogaethau yn Eryri, ac mae arfordir sir Benfro yn esiampl wych, lle mae wedi cymryd blynyddoedd i gael y sgiliau i mewn i'r ffermwyr i watsied ar ôl, er enghraifft, melyn yr eithin, aderyn bach ar arfordir Eryri, a'r frân goesgoch felly. Mae'r ffermwyr yn deall beth i'w wneud o dan y system yma. Felly, mae angen cadw'r sgiliau yna, neu mi fyddwn ni'n gorfod mynd yn ôl mewn degawd eto i ailddysgu eto ac wedi colli cyfleon.
English: Thank you. I just want to ask a couple of questions on what scale we would be most effective working here. Would it - ? Well, perhaps you can tell me. What scale you think would be suitable for delivering reasonably the outcomes that we're looking for in terms of the public goods scheme, for example?
Welsh: Diolch. Dwi jest eisiau gofyn ambell i gwestiwn ynglŷn ag ar ba raddfa y byddem ni'n fwyaf effeithiol yn gweithredu fel hyn. Ai - ? Wel, efallai y gallwch chi ddweud wrthyf i. Pa scale dŷch chi'n credu fyddai fwyaf addas ar gyfer delifro yn rhesymol y canlyniadau rŷn ni'n chwilio amdanyn nhw o safbwynt y cynllun nwyddau cyhoeddus, er enghraifft?